**РЕПУБЛИКА СРБИЈА – ОПШТИНА РАЧА**

**СКУПШТИНА ОПШТИНЕ**

**Број: 020-128/2021-I-01**

**Дана: 29.11.2021. године**

На основу члана 6. став 5., члана 6а. и члана 7а. Закона о порезима на имовину („Сл.гласник РС“, бр. 26/2001, „Сл.лист СРЈ“, бр. 42/2002 - одлука СУС и „Сл.гласник РС“, бр. 80/2002, 80/2002-др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др.закон, 95/2018, 99/2018 - одлука УС, 86/2019 и 144/2020), члана 32. став 1. тачка 13) Закона о локалној самоуправи („Службени гласник РС“, бр 129/07, 83/2014-др.закон, 101/2016-др.закон и 47/2018) и члана 40. став 1. тачка 44) Статута општине Рача („Службени гласник општине Рача“, бр. 3/2019), Скупштина општине Рача, на предлог Општинског већа општине Рача, на седници одржаној дана 29.11.2021. године, донелa је:

**О Д Л У К У**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2022. ГОДИНУ НА ТЕРИТОРИЈИ ОПШТИНЕ РАЧА**

**Члан 1.**

Овом одлуком утврђују се просечне цене квадратног метра одговарајућих непокретности за утврђивање пореза на имовину на територији општине Рача за 2022. годину.

**Члан 2.**

На територији општине Рача одређене су две зоне за утврђивање пореза на имовину, у зависности од комуналне опремљености и опремљености јавним објектима, саобраћајнe повезаности са централним деловима општине Рача, односно са радним зонама и другим садржајима у насељу, и то: Прва зона (I) и Друга зона (II), с тим да је Прва зона утврђена за најопремљенију зону.

Просечне цене квадратног метра непокретности (на основу најмање три промета одговарајућих непокретности) за утврђивање пореза на имовину обвезника који воде и обвезнике који не воде пословне књиге за 2022. годину, на територији општине Рача износе:

|  |  |  |
| --- | --- | --- |
| **Групе непокретности** | **Назив зоне** | |
| Прва зона дин. по м2 | Друга зона дин. по м2 |
| 1. Пољопривредно земљиште | 184,43 | 32,29 |
| 2. Шумско земљиште | 21,03 | 21,03 |
| 3. Станови | 23.288,52 | 23.288,52 |
| 4. Грађевинско земљиште | 1.599,45 | 1.599,45 |
| 5. Куће за становање | 10.088,48 | 7.583,46 |
| 6. Пословне зграде и други ( надземни и подземни) грађевински објекти који служе за обављање делатности | / | / |
| 7. Гараже и гаражна места | / | / |

Просечна цена квадратног метра другог земљишта (осим експлоатационих поља), утврђује се применом просечне цене пољопривредног земљишта у одговарајућој зони умањене за 40%.

Просечна цена квадратног метра гараже и гаражног места утврђује се применом просечне цене куће за становање у одговарајућој зони умањене за 50%.

За врсте непокретности чија просечна цена квадратног метра није могла бити утврђена на основу најмање три промета одговарајуће непокретности, за обвезника који не води пословне књиге, основица пореза одговарајуће непокретности по зонама утврђена за 2021. годину представља основицу пореза за 2022. годину.

Неизграђено грађевинско земљиште, које се користи искључиво за гајење биљака, односно садног материјала, односно шума, за сврху утврђивања основице пореза на имовину разврстава се у пољопривредно, односно шумско земљиште.

**Члан 3.**

Просечне цене квадратног метра непокретности за које није било најмање три промета у члану 2. ове Одлуке, (у периоду од 01.10.2020. – 01.10.2021. године), на основу којих би се у текућој години утврдила основица пореза на имовину обвезника пореза који не воде и воде пословне књиге, на територији општине Рача, износе:

|  |  |  |
| --- | --- | --- |
| Групе | Назив зоне | |
| непокретности | Прва зона дин. по м2 | Друга зона дин. по м2 |
| 1. Пословне зграде и други ( надземни и подземни) грађевински објекти који служе за обављање делатности | 31.015,87 / 31.015,87 | |

**Члан 4.**

Ова одлука објавиће се у „Службеном гласнику општине Рача“, а после ступања на снагу, објавиће се и на званичној Интернет страни општине Рача.

**Члан 5.**

Ова одлука ступа на снагу наредног дана од дана објављивања у „Службеном гласнику општине Рача“, а примењиваће се од 1. јануара 2022. године.

ЗАМЕНИК ПРЕДСЕДНИКА

СКУПШТИНЕ ОПШТИНЕ РАЧА

\_\_\_\_\_\_\_\_\_\_\_\_\_\_\_\_\_\_\_\_\_\_

Срђан Марковић

Доставити:

1.Начелнику ОУ општине Рача;

2.Одељењу за привреду, пољопривреду, буџет и финансије-Одсеку за утврђивање, наплату и контролу јавних прихода;

3.Архиви.